Jane Goodallová

Jane Goodallová (; * 3. apríl 1934, Londýn, Spojené kráľovstvo) je britská biologička zaoberajúca sa výskumom primátov, najmä šimpanzov.

Životopis 
Už v mladosti sa zaujímala o zvieratá. Po ukončení štúdií krátko pracovala na Oxfordskej univerzite a vo svojich 23 rokoch odcestovala na pozvanie svojho priateľa do Kene.

Začala tu pracovať spolu so slávnym primatológom Louisom Leakeyom; ten rozvinul jej záujem o šimpanzov a podporil ju pri jej rozhodnutí študovať tieto zvieratá vo voľnej prírode v Národnom parku Gombe v Tanzánii. Počas dlhej doby urobila mnoho objavov - zistila napríklad, že šimpanzy používajú nástroje, že dokážu prejavovať svoje emócie a že sú mäsožravce, ale tiež napr. to, že sa medzi sebou zabíjajú. Šimpanzov v Gombe študovala 45 rokov a získala si tak svetovú povesť ako odborník na správanie primátov. 

Napísala niekoľko kníh a v roku 1977 založila The Jane Goodall Institute, ktorého cieľom je výskum, vzdelávanie a ochrana divokej prírody. 

Aj vo svojom veku stále cestuje po celom svete a s nadšením sa delí o svoje skúsenosti.

Referencie

Iné projekty

Externé odkazy 
 The Jane Goodall Institute 
 www.literati.net/Goodall na web.archive.org

Zdroj 

Anglickí biológovia
Anglickí antropológovia
Etológovia
Britskí vegetariáni
Držitelia Radu britského impéria
Členovia Európskej akadémie vied a umení
Členovia American Philosophical Society
Anglické osobnosti waleského pôvodu
Osobnosti z Londýna